Noul primar al Timișoarei a dat anunț pentru administrator public cu "rezistență la stres și o doză de umor".
Dominic Fritz caută administrator public cu "rezistență la stres și o doză de umor". Administratorul public trebuie să gestioneze "cu diligența unui bun proprietar". Printre cerințele pentru candidați se numără minim 10 ani experiență în domeniu, rezistență la stres și o doză de umor.
Dominic Fritz anunță că Timișoara merită cel mai bun city manager: un lider dinamic, eficient și integru, cu experiență semnificativă în managementul public și/sau privat.Administratorul public al Timișoarei trebuie să administreze și să gestioneze "cu diligenţa unui bun proprietar" patrimoniul instituţiilor publice a Municipiului Timișoara, să eficientizeze cheltuielile de funcționare ale Primăriei Timișoara și ale instituțiilor din subordine, să asigure întreținerea și funcționarea investițiilor publice făcute de Primărie, să reprezinte Primăria în raporturile cu contractanții, să coordoneze activitățile de achiziții publice ale Primăriei și să răspundă de implementarea și respectarea serviciilor contractate pentru întreținerea spațiilor publice, pentru salubrizare stradală, dezinsecție și deratizare și pentru iluminatul public la nivelul Municipiului Timișoara."Caut administrator""Sunteți o persoană proactivă, promotoare a transformării organizaționale, cu spirit antreprenorial și disciplină? În mijlocul unei cariere de succes, vă doriți nu doar o nouă provocare profesională, ci și să vă implicați activ în slujba comunității? Vreți să faceți parte din echipa de conducere în ceea ce va deveni una din cele mai dinamice administrații locale din România, în al treilea cel mai mare oraș din România, Capitala Europeană a Culturii 2023, cu un buget anual de 1,5 miliarde lei?", este anunțul lui Dominic Fritz, parcă inspirat de pe site-uri de specialitate, gen OLX sau Publi24.Cerințele pentru candidați.